JUBILE โชว์กำไรไตรมาส 1 โตทะลุ 60 ลบ. รับกลยุทธ์ปั๊มยอดขายสวน “โควิด-19”
JUBILE โชว์กำไรไตรมาส 1/64 โต 32.47% มาที่ 61.35 ล้านบาท จากปีก่อนมีกำไร 46.31 ล้านบาท รับกลยุทธ์กระตุ้นยอดขายสวนวิกฤต "โควิด-19"
11 พ.ค. 2564

บริษัท ยูบิลลี่ เอ็นเตอร์ไพรส์ จำกัด (มหาชน) หรือ JUBILE รายงานผลการดำเนินงานงวดไตรมาส 1/64 มีกำไรสุทธิ ดังนี้

ทั้งนี้ สถานการณ์ภาพรวมในไตรมาส 1 ปี 2564 การแพร่ระบาดของเชื้อไวรัสโคโรนา (COVID-19) ยังคงมีการระบาดเป็นระลอก ๆ แต่เนื่องด้วยบริษัทสามารถปรับตัวและกลยุทธ์ต่างๆ ให้เข้ากับสถานการณ์ได้อย่างรวดเร็ว รวมถึงได้นำประสบการณ์ที่เกิดขึ้นในปี 2563 มาประยุกต์ใช้ส่งผลให้บริษัทสร้างยอดขายได้ 405.3 ล้านบาท เพิ่มขึ้นจากไตรมาสเดียวกันของปีก่อน 40.6 ล้านบาท หรือคิดเป็นร้อยละ 11.1
โดยสาเหตุหลักจากการเติบโตจากยอดขายสาขาเดิมและจากการขายผ่านทางออนไลน์ร้อยละ 11.0 และจากสาขาที่เปิดใหม่ร้อยละ 1.6 เนื่องจากบริษัทมีการจัดกิจกรรมส่งเสริมการขายอย่างต่อเนื่อง ไม่ว่าจะเป็นเทศกาลตรุษจีนหรือวาเลนไทน์
สำหรับเทศกาลวาเลนไทน์บริษัทได้ออกคอลเล็กชั่นใหม่คือ Dear Destiny Collection โดยบริษัทได้รับผลตอบรับจากลูกค้าเป็นอย่างดีอีกทั้งบริษัทได้ร่วมมือกับทาง LINEMAN จัดแคมเปญส่งของขวัญเซอร์ไพรส์ให้ถึงมือคนรักผ่านบริการเดลิเวอรี่ ซึ่งถือเป็นกลยุทธ์ใหม่ใน อุตสาหกรรมค้าปลีกเครื่องประดับเพชร